**Katolícka spojená škola, Školská 9, Nemšová**

Organizačná zložka: Základná škola sv. Michala, Školská 9, Nemšová

**Záväzné vyhlásenie rodičov**

Zmyslom katolíckej školy je okrem dobrého vzdelávania aj výchova žiakov v duchu kresťanskej viery a morálky. Základným predpokladom pre takéto formovanie mladého človeka je úzka spolupráca školy s rodičmi, ktorí aj musia zostať prvými vychovávateľmi, zodpovednými za svoje deti pred Bohom a spoločnosťou.

Riaditeľstvo ZŠ sv. Michala v Nemšovej Vám preto chce predložiť hlavné zásady svojho výchovného projektu v zmysle diecézneho i školského štatútu.

Výchova i vzdelávanie sú jednoznačne v duchu kresťanskej – katolíckej viery a morálky a v súlade s učením Cirkvi. Preto súčasťou vyučovania počas celej školskej dochádzky je katolícke náboženstvo.

Súčasťou výchovy v škole sú i náboženské aktivity, modlitba, svätá omša, duchovné obnovy, akadémie, ktoré, ak sa konajú v rámci vyučovania, sú povinné pre všetkých žiakov.

U žiakov sa plne rešpektuje sloboda svedomia i názoru. Avšak narúšanie kresťanskej výchovy, šírenie sektárstva, násilia, rasovej či náboženskej nenávisti, pornografie, používanie a distribúcia drog, resp., iné protispoločenské javy, nezlučiteľné s kresťanskou – katolíckou morálkou, sú neprípustné a môžu mať za následok uloženie výchovných opatrení, predvolanie si zákonných zástupcov, konzultácie s trestno-právnymi orgánmi, s úradom práce sociálnych vecí a rodiny .

Rodičia úzko spolupracujú so školou pri riešení prípadných výchovno-vzdelávacích problémov, zúčastňujú sa pravidelne rodičovských združení. Podporujú a rozvíjajú vo svojom dieťati zásady kresťanskej – katolíckej viery a morálky. V prípade zistenia akýchkoľvek negatívnych javov pri výchove a vzdelávaní i tiež v správaní žiakov sú rodičia povinní oznámiť to čo najskôr riaditeľstvu ZŠ sv. Michala.

Svojím podpisom potvrdzujem, že som oboznámený(á) s vyššie uvedenými zásadami a zaväzujem sa ich v plnej miere rešpektovať a spolupracovať so školou pri formovaní svojho dieťaťa.

Prihlásením dieťaťa do ZŠ sv. Michala, Školská 9, Nemšová **vyjadrujem súhlas s výchovou a vzdelávaním menovaného dieťaťa v duchu katolíckej viery a morálky.**

Meno žiaka (paličkovým písmom): ....................................................................

V Nemšovej dňa: .....................

Podpis zákonných zástupcov: ....................................................................................................